laion/Wikipedia-Exotic huggingface dataset:
বিজয় যাদব

বিজয় যাদব (গুজরাটি: વિજય યાદવ; জন্ম: ১৪ মার্চ, ১৯৬৭) উত্তরপ্রদেশের গন্ডা এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হরিয়ানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে আক্রমণধর্মী ব্যাটিংশৈলী প্রদর্শন করতেন তিনি। ১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত বিজয় যাদবের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৯৯০-এর দশকের সূচনালগ্নে ভারত দলে খেলার জন্যে বিজয় যাদবকে আমন্ত্রণ জানানো হয়। ক্যাচ গ্লাভস বন্দী করানোয় দক্ষতার পরিচয় দিয়েছেন। কপিল দেব ও চেতন শর্মা’র বোলিংয়ে যথেষ্ট সহায়তার হাত প্রশস্ত করেছেন হরিয়ানা দলকে। নিচেরসারির ব্যাটসম্যান হিসেবে তিনি নিপুণতার সাথে রান সংগ্রহে তৎপরতা দেখিয়েছেন। ব্যাটিং ও উইকেট-রক্ষণে তার এ দৃঢ়তা সীমিত ওভারের সাথে সমার্থক ছিল। ১৯৯০-৯১ মৌসুমে হরিয়ানা দলের রঞ্জী ট্রফির শিরোপা বিজয়ে বিরাট ভূমিকা রাখেন। রান সংগ্রহের পাশাপাশি ২৪ ক্যাচ ও ছয়টি স্ট্যাম্পিং ঘটিয়েছিলেন। পরের মৌসুমে তিনি আরও ভালোমানের খেলা উপহার দেন। ব্যাট হাতে আরও ভালো খেলেন এবং আরও ২৫টি ডিসমিসালে ভূমিকা রাখেন। এ ধরনের খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে কিরণ মোরে’র সহকারী হিসেবে গমন করেন। সমগ্র খেলোয়াড়ী জীবনে একটিমাত্র টেস্টে ও ঊনিশটি একদিনের আন্তর্জাতিকে অংশগ্রহণ করেছেন বিজয় যাদব। ১৩ মার্চ, ১৯৯৩ তারিখে দিল্লিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৫ ডিসেম্বর, ১৯৯২ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে একদিনের আন্তর্জাতিকে অভিষেক ঘটে তার। ৫ নভেম্বর, ১৯৯৪ তারিখে কলকাতায় সফরকারী ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। ঘরোয়া ক্রিকেটে সুন্দর খেলার স্বীকৃতিস্বরূপ ১৯৯২-৯৩ মৌসুমে দক্ষিণ আফ্রিকা সফরে যান। কিন্তু, তাকে টেস্ট খেলানো হয়নি। ১৯৯৩ সালে জিম্বাবুয়ের বিপক্ষে একমাত্র টেস্টে অংশ নেন। স্ট্যাম্পের সামনে ও পিছনে বেশ ক্রীড়ানৈপুণ্যের স্বাক্ষর রাখেন। জিম্বাবুয়ের বিপক্ষে অভিষেক টেস্ট খেলার পর ১৯৯৩-৯৪ মৌসুমে শ্রীলঙ্কা গমন করেন। এবারও তাকে কিরণ মোরে’র সহকারী হিসেবে থাকতে হয়। তবে, কিরণ মোরের আন্তর্জাতিক খেলোয়াড়ী জীবনে স্থবিরতা ভাব লক্ষ্য করা গেলে তাকে পাশ কাটিয়ে নয়ন মোঙ্গিয়াকে ভারতের প্রথম পছন্দের উইকেট-রক্ষক হিসেবে রাখা হয়। এরপর বিজয় যাদব আর কয়েকটিমাত্র ওডিআইয়ে অংশ নিয়েছিলেন। List of India Test Cricketers "India – Test Batting Averages"। ESPNCricinfo। সংগ্রহের তারিখ ১৩ সেপ্টেম্বর ২০২০।  বিনোদ কাম্বলি গোগুমল কিষেনচন্দ এক টেস্টের বিস্ময়কারী ভারতীয় টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান প্রথম-শ্রেণীর ক্রিকেট দলসমূহের বর্তমান তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে বিজয় যাদব (ইংরেজি) ক্রিকেটআর্কাইভে বিজয় যাদব (সদস্যতা প্রয়োজনীয়) (ইংরেজি) Article on Car Accident ওয়েব্যাক মেশিনে আর্কাইভকৃত ১২ মার্চ ২০১২ তারিখে
সাদির উদ্দিন আহমেদ

সাদির উদ্দিন আহমেদ (আনু. ১৯৩১–২৭ আগস্ট ২০১৮) বাংলাদেশের নেত্রকোণা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২১ আসনের সংসদ সদস্য ছিলেন। সাদির উদ্দিন আহমেদ আনু. ১৯৩১ সালে নেত্রকোণার পূর্বধলা উপজেলার ভুগী গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৫৬ সালে বিকম ও ১৯৫৭ সালে এলএলবি ডিগ্রী অর্জন করেন। সাদির উদ্দিন আহমেদ আইনজীবী, মুক্তিযুদ্ধের সংগঠক ও নেত্রকোণা জেলা আওয়ামী লীগের উপদেষ্টা ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে পূর্বধলা, দুর্গাপুর ও কলমাকান্দা নিয়ে গঠিত ময়মনসিংহ-১২ আসনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য (এমএনএ) নির্বাচিত হন। ১৯৭২ সালে সংবিধান কমিটির সদস্য ছিলেন। পাশকৃত সংবিধানে শেষ স্বাক্ষরটি তিনিই করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২১ আসন থেকে সংসদ সদস্য নির্বাচিত হন। তিনি নেত্রকোণা জেলা প্রেসক্লাবের প্রতিষ্ঠাতা সদস্য ও জেলা বারের সভাপতি ছিলেন। সাদির উদ্দিন আহমেদ ২৭ আগস্ট ২০১৮ সালে নেত্রকোণা আধুনিক সদর হাসপাতালে মৃত্যুবরণ করেন। সাতপাই গোরস্থানে রাষ্ট্রীয় মর্যাদায় তাকে সমাহিত করা হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  নেত্রকোণা প্রতিনিধি (২৭ আগস্ট ২০১৮)। "নেত্রকোণায় সাবেক এমপি সাদির উদ্দিন আহমেদ খানের মৃত্যু"। বাংলা ট্রিবিউন। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  "পূর্বধলা উপজেলা, প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  "সাদির উদ্দিন আহমেদ"। দৈনিক যুগান্তর। ২৮ আগস্ট ২০১৮। সংগ্রহের তারিখ ১৪ সেপ্টেম্বর ২০২০।
মহিউদ্দিন বাহার

মহিউদ্দিন বাহার (১৯৪৭-২০২০) একজন বাংলাদেশী টেলিভিশন ব্যক্তিত্ব অভিনেতা ও সরকারি কর্মকর্তা ছিলেন। তিনি ২০০৫ সালে বাংলাদেশ সরকারের সিনিয়র সহকারী সচিব হিসেবে অবসর নেন। তিনি দীর্ঘ ২৬ বছর ধরে জনপ্রিয় ম্যাগাজিন অনুষ্ঠান ইত্যাদিতে সমাজের নানা অসংগতি নিয়ে নির্মিত নাটিকায় অভিনয় করেছেন। নোয়াখালীর আঞ্চলিক ভাষায় তার স্বভাবসুলভ অভিনয় দর্শকদের নজর কাড়তো। মহিউদ্দিন বাহার ১৯৪৭ সালের ২৭ ডিসেম্বর ফেনী জেলার ফেনী সদর উপজেলার মোটবী ইউনিয়নের লক্ষ্মীপুর গ্রামে জন্মগ্রহণ করেন। স্কুলজীবন থেকেই বিভিন্ন নাট্য সংগঠনের সঙ্গে যুক্ত ছিলেন। ১৯৭৬ সালে নাগরিক নাট্য সম্প্রদায়ের সঙ্গে যুক্ত হন। ১৯৭৭ সালে বাংলাদেশ টেলিভিশনে ছোটদের ধারাবাহিক রোজ রোজ এ তিনি প্রথম অভিনয় করেন। পেশাজীবনে সরকারি চাকরিজীবী ছিলেন ও সচিবালয়ে বিভিন্ন পদে দায়িত্ব পালন করেন। চাকরির পাশাপাশি হুমায়ূন আহমেদ, গিয়াস উদ্দিন সেলিমসহ অনেকের নাটকে অভিনয় করেন। জনপ্রিয় ম্যাগাজিন অনুষ্ঠান ইত্যাদিতে অভিনয় করে তিনি সর্বাধিক জনপ্রিয়তা পান। তিনি দীর্ঘ ২৬ বছর ইত্যাদিতে বিভিন্ন সচেতনামূলক নাটিকায় অভিনয় করেছেন। নোয়াখালীর আঞ্চলিক ভাষায় সমাজের নানা অসংগতি নিয়ে তার স্বভাবসুলভ সংলাপ সবার নজর কাড়ত। মহিউদ্দিন বাহার ২০২০ সালের ১৪ সেপ্টেম্বর ঢাকায় মৃত্যুবরণ করেন। "অভিনেতা মহিউদ্দিন বাহার আর নেই"। দ্য ডেইলি স্টার। ২০২০-০৯-১৪। সংগ্রহের তারিখ ২০২০-০৯-১৪।  "চলে গেলেন অভিনেতা মহিউদ্দিন বাহার | বিনোদন"। ইত্তেফাক। ২০২০-০৯-১৫ তারিখে মূল থেকে আর্কাইভ করা। সংগ্রহের তারিখ ২০২০-০৯-১৪।  "'ইত্যাদি'খ্যাত অভিনেতা মহিউদ্দিন বাহার আর নেই"। দৈনিক যুগান্তর। সংগ্রহের তারিখ ২০২০-০৯-১৪।  প্রতিবেদক, নিজস্ব। "অভিনেতা মহিউদ্দিন বাহার আর নেই"। প্রথম আলো। সংগ্রহের তারিখ ২০২০-০৯-১৪।  "'ইত্যাদি'খ্যাত অভিনেতা মহিউদ্দিন বাহার আর নেই | banglatribune.com"। বাংলা ট্রিবিউন। ২০২০-০৯-২৪ তারিখে মূল থেকে আর্কাইভ করা। সংগ্রহের তারিখ ২০২০-০৯-১৪।  "অভিনেতা মহিউদ্দিন বাহার আর নেই"। সমকাল। সংগ্রহের তারিখ ২০২০-০৯-১৪।
পূর্ণদাস বাউল

পূর্ণদাস বাউল (জন্মঃ ১৮ই মার্চ, ১৯৩৩) একজন আন্তর্জাতিক খ্যাতি সম্পন্ন ভারতীয় বাঙালি বাউল গান শিল্পী। পূর্ণদাস বাউল ১৯৩৩ খ্রিষ্টাব্দের ১৮ই মার্চ ব্রিটিশ ভারতের বেঙ্গল প্রেসিডেন্সির অন্তর্গত রামপুরহাটের সন্নিকটে একচক্কা গ্রামে জন্মগ্রহণ করেন। তার পিতার নাম নবনীদাস বাউল। ছোটবেলা থেকেই পূর্ণদাস পিতার সাথে বাংলার বিভিন্ন স্থানে যাত্রা করেন। ১৯৩৯ খ্রিষ্টাব্দে মন্বন্তরের সময় দারিদ্র্যপীড়িত পরিবারকে আহার জোগাড় করতে তিনি রেলস্টেশন ও প্ল্যাটফর্মে গান গেয়ে রোজগার করেন। এই সময় সীতারাম ওঙ্কারণাথ নামে এক সাধকের প্রেরণায় পূর্ণদাস বাংলার বাইরেও বাউল গান গাইতে বের হন। তিনি মাত্র নয় বছর বয়েসে বাউল গান গেয়ে জয়পুরে এক প্রতিযোগিতায় স্বর্ণপদক জয় করেন। কৈশোরে তিনি কলকাতা শহরে রংমহল থিয়েটার এবং বঙ্গসংস্কৃতির মেলায় গান গেয়েছিলেন। পিতার সঙ্গে যুগ্মভাবে নির্মিত তার গানের রেকর্ডিং এই সময় প্রচণ্ড জনপ্রিয় হয়। ১৯৬০ সালে পূর্ণদাস মার্কিন যুক্তরাষ্ট্রের সান ফ্রান্সিস্কো শহরের এক গানের অনুষ্ঠানে বব ডিলানের পূর্বতন ম্যানেজার অ্যালবার্ট গ্রসম্যান কর্তৃক নিমন্ত্রিত হন। তার পর তিনি আমেরিকার বিভিন্ন জায়গায় ভ্রমণ করে বিভিন্ন সঙ্গীত অনুষ্ঠানে যোগ দেন। এরপর তিনি বব ডিলানের বাসস্থান বিয়ার্সভিলায় পরিভ্রমণ করেন, যেখানে ডিলানের সঙ্গে পূর্ণদাসের বেশ কিছু গান রেকর্ড করা হয়। পরে ফ্রান্সর নাইস শহরে মাইক জ্যাগারের ম্যানেজার পূর্ণদাসকে রোলিং স্টোন স্টুডিওতে গান রেকর্ডিং করার নিমন্ত্রণ করেন। পূর্ণদাস পরবর্তী বছরগুলিতে পৃথিবীর বহু দেশে বাউল গান গেয়ে ঘুরে বেরিয়েছেন। স্যান ডিয়েগো শহরে তিনি বাউল গানের একটি শিক্ষাপ্রতিষ্ঠান চালু করেন। ২০১৩ সালে কলা বিভাগে বিশেষ অবদানের জন্য পশ্চিম বঙ্গ রাজ্যের সুপারিশে পদ্মশ্রী পুরস্কারে সম্মানিত করা হয়। "Padma Awards Announced" (সংবাদ বিজ্ঞপ্তি)। Ministry of Home Affairs। ২৫ জানুয়ারি ২০১৩। সংগ্রহের তারিখ ২৭ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hunt, Ken। "Purna Chandra Das Baul"। AllMusic। সংগ্রহের তারিখ ১৫ অক্টোবর ২০১১।  "Interview with Purna Das Baul"। Beatofindia.com। সংগ্রহের তারিখ ১৫ অক্টোবর ২০১১।
অ ন ম নজরুল ইসলাম

অ ন ম নজরুল ইসলাম (আনু. ১৯৪০–২৩ জুন ২০২০) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৬ আসনের সংসদ সদস্য ছিলেন। অ ন ম নজরুল ইসলাম আনু. ১৯৪০ ময়মনসিংহ জেলার ফুলবাড়িয়ার লাঙ্গল শিমুল গ্রামে জন্মগ্রহণ করেন। পাঁচ ভাইয়ের মধ্যে তিনি সবার বড়ো ছিলেন। তার এক মেয়ে ও এক ছেলে, রুসায়েদ এহসান সুপল। অ ন ম নজরুল ইসলাম কর্মজীবনের শুরুতে ময়মনসিংহের আনন্দ মোহন কলেজের অধ্যাপক ছিলেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ এর দশকে বৃহত্তর ময়মনসিংহ জেলা আওয়ামী লীগের সহসভাপতি ও কেন্দ্রীয় কার্যনির্বাহী কমিটির সদস্য ছিলেন। ১৯৭০ সালে আওয়ামী লীগের প্রার্থী হিসেবে তিনি তৎকালীন পূর্বপাকিস্তান প্রাদেশিক নির্বাচনে এমএনএ নির্বাচিত হন। মুক্তিযুদ্ধ চলাকালীন বাংলাদেশ সরকারের অস্থায়ী রাষ্ট্রপতি সৈয়দ নজরুল ইসলামের বিশেষ সহকারীর দায়িত্বও পালন করেন তিনি। ১৯৭২ সালে তিনি গণপরিষদেরও সদস্য ছিলেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৬ আসন থেকে সংসদ সদস্য নির্বাচিত হন। প্রথম সংসদে তিনি শিক্ষা মন্ত্রণালয় সম্পর্কিত সংসদীয় কমিটির চেয়ারম্যান ছিলেন। তিনি ফুলবাড়িয়া উপজেলা মুক্তিযোদ্ধা যাচাই-বাছাই কমিটির সভাপতি হিসেবেও দায়িত্ব পালন করেন। অ ন ম নজরুল ইসলাম ২৩ জুন ২০২০ সালে ঢাকার মোহাম্মদপুরের নিজ বাড়িতে মৃত্যুবরণ করেন। ময়মনসিংহ জেলার ফুলবাড়িয়ার লাঙ্গল শিমুল গ্রামের পারিবারিক কবরস্থান তাকে রাষ্ট্রীয় মর্যাদায় সমাহিত করা হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  যুগান্তর রিপোর্ট (২৩ জুন ২০২০)। "আ' লীগের সাবেক এমপি নজরুল ইসলামের মৃত্যু"। দৈনিক যুগান্তর। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  ফুলবাড়িয়া, ময়মনসিংহ প্রতিনিধি, সমকাল প্রতিবেদক ও (২৪ জুন ২০২০)। "সাবেক এমপি আ ন ম নজরুল ইসলামের ইন্তেকাল"। দৈনিক সমকাল। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  ময়মনসিংহ, বিশেষ সংবাদদাতা (২৩ জুন ২০২০)। "সাবেক এমএনএ ও এমপি নজরুল ইসলামের দাফন সম্পন্ন"। দৈনিক ইনকিলাব। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  নিজস্ব প্রতিবেদক (২৩ জুন ২০২০)। "সত্তরের সাংসদ মুক্তিযোদ্ধা নজরুল ইসলামের মৃত্যু"। বিডিনিউজ টোয়েন্টিফোর ডটকম। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  প্রতিনিধি, ফুলবাড়িয়া, ময়মনসিংহ (২৩ জুন ২০২০)। "ফুলবাড়িয়ায় সাবেক এমপি আ ন ম নজরুলের মৃত্যু"। দৈনিক কালের কণ্ঠ। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
সেন্ট হেলেনা

সেন্ট হেলেনা (ইংরেজি: Saint Helena, উচ্চারণ /ˌseɪnt həˈliːnə/ saint hə-lee-nə), কন্সন্টাটিনোপলের সেন্ট হেলেনা নামে নামকরণ করা হেয়েছ, যা দক্ষিণ আটলান্টিক মহাসাগরের একটি আগ্নেয়গিরি দ্বীপ। এটি ১৫°৫৫' দক্ষিণ অক্ষাংশ এবং ৫°৪২' পশ্চিম দ্রাঘিমাংশের মধ্য আটলান্টিক সাগর দক্ষিণ এবং অ্যাঙ্গোলার উপকূল থেকে প্রায় ১৯০০ কিলোমিটার দূরত্বে অবস্থান করছে। এটি ১৫০২ সালে পর্তুগিজদের মাধ্যমে আবিষ্কার হয়েছে। এই সময় দ্বীপটিতে কোন বসতি ছিল না। দ্বীপটি পৃথিবীর সব চেয়ে প্রাচীন দ্বীপ ছিল এবং অনেক শতাব্দী ধরে এটি ইউরোপ থেকে এশিয়া এবং দক্ষিণ আফ্রিকার নৌকার জন্য কৌশলগত গুরত্বপূর্ণ ছিল। একে ব্রিটিশদের দ্বারা নির্বাসন দ্বীপ হিসেবে ব্যবহার করা হতো। ১৮১৫ সালে ওয়াটারলুর যুদ্ধে পরাজিত হওয়ার পর নেপোলিয়নকে এই দ্বীপে নির্বাসন দেওয়া হয়। ১৮২১ সালে এই দ্বীপেই মৃত্যুবরণ করেন নেপোলিয়ন। এই দ্বীপে অন্তরীণ থাকাকালে তিনি বই পড়া, বাগান করা আর নিজের স্মৃতি রোমন্থন করে সময় কাটাতেন। মৃত্যুর সময় তার বয়স ছিল ৫১ বছর। www.cia.gov ওয়েব্যাক মেশিনে আর্কাইভকৃত ২৮ ডিসেম্বর ২০১০ তারিখে The possibility of clear cut categorical divisions between ethnicities on present day St. Helena, as reflected by these statistics, is disputed. See George, 2002, pgs. 93–94 and Shine, 1970, pgs.15–16 "সিআইএ পৃথিবীর ফেক্টবুক: সেন্ট হেলেনা"। ২৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০০৯।  {{cite web |title=St-Helena at a Glance|date=18 November 2021 |publisher=St Helena Government The Official Government Website of Saint Helena The Official Government Website of Ascension Island The Official Tristan da Cunha Website সিআইএ প্রণীত দ্য ওয়ার্ল্ড ফ্যাক্টবুক-এ Saint Helena-এর ভুক্তি কার্লিতে সেন্ট হেলেনা (ইংরেজি) উইকিমিডিয়া অ্যাটলাসে Saint Helena উইকিভ্রমণে Saint Helena সম্পর্কিত ভ্রমণ নির্দেশিকা রয়েছে। Saint Helena Travel Guide from Travellerspoint The Official Website for St Helena Tourism Saint Helena Herald Webcam showing Jamestown[স্থায়ীভাবে অকার্যকর সংযোগ] The first website on St Helena — since 1995 The Friends of St Helena – a UK society The St Helena Institute – Dedicated to St Helena and Dependencies research since 1997 Google Satellite View (incomplete image as of April 2009)
আব্দুল মজিদ তারা মিয়া

আব্দুল মজিদ তারা মিয়া (১৯২৫ -১৯৮৮) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২০ আসনের সংসদ সদস্য ছিলেন। আব্দুল মজিদ তারা মিয়া ১৯২৫ সালে নেত্রকোণায় জন্মগ্রহণ করেন। আব্দুল মজিদ তারা মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন। আব্দুল মজিদ তারা মিয়া ১৯৮৮ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "নেত্রকোণা জেলা, প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০২০।
আবুল হাসেম (ময়মনসিংহের রাজনীতিবিদ)

আবুল হাসেম (জন্ম: ১৭ আগস্ট ১৯৩০-২ ফেব্রুয়ারি ২০২২) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৯ আসনের সংসদ সদস্য ছিলেন। আবুল হাসেম ১৭ আগস্ট ১৯৩০ সালে ময়মনসিংহ জেলার গফরগাঁওয়ে জন্মগ্রহণ করেন। তার স্ত্রী আয়েশা বেগম। তিনি নিঃসন্তান। আবুল হাশেম আবুল হাসেম স্কুলজীবনে ভারতীয় কংগ্রেস দলের কর্মী ছিলেন। তিনি ১৯৫০ সালে গফরগাঁও সরকারি কলেজের ছাত্র সংসদের সহসভাপতি ছিলেন। মুক্তিযুদ্ধের সংগঠক ছিলেন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৯ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  গফরগাঁও, ময়মনসিংহ প্রতিনিধি, তফাজ্জল হোসেন (১০ ফেব্রুয়ারি ২০১৯)। "যক্ষ্মায় আক্রান্ত বঙ্গবন্ধুর সেই সহচর"। দৈনিক যুগান্তর। ১৪ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  ময়মনসিংহ, আতাউর রহমান জুয়েল (১০ ফেব্রুয়ারি ২০১৯)। "টাকার অভাবে চিকিৎসা করাতে পারছেন না ভাষা সৈনিক আবুল হাশেম"। বাংলা ট্রিবিউন। ২৩ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।
আন নুফূদ

আন নুফূদ বা আল নুফূদ বা নুফূদ (আরবি: صحراء النفود‎, প্রতিবর্ণী. ṣahrā' an-Nafūd‎)হল আরব উপদ্বীপের উত্তর অংশের একটি মরুভূমি যা ২৮.৩০° উত্তর ৪১.০০° পূর্ব অক্ষাংশে অবস্থিত।এটি ২৯০ কিলোমিটার (১৮০ মাইল) লম্বা এবং ২২৫ কিলোমিটার (১৪০ মাইল) চওড়া;যার মোট ক্ষেত্রফল ১০৩,৬০০ বর্গকিলোমিটার (৪০,০০০ বর্গ মাইল)। নুফূদ উত্তর-মধ্য সৌদি আরবে অবস্থিত একটি মরুভূমি অঞ্চল। এটি হিংস্র বালুঝড় এর জন্য সুপরিচিত, যা বৃহত অর্ধচন্দ্রাকৃতির আকারের টিলাগুলির জন্য দায়ী। নুফূদ লালচে বালিযুক্ত অঞ্চল। এখানে বছরে এক-দুবার বৃষ্টি হয়।হেজাজ পর্বতমালার নিকটে,কিছু নিম্নাঞ্চলে এমন মরুদ্যান রয়েছে যেখানে খেজুর, শাকসব্জী, বার্লি এবং ফল উৎপাদিত হয়। নুফূদ দাহনা দ্বারা রাব আল খালির সাথে সংযুক্ত, এটি নুড়িযুক্ত সমভূমি এবং বালিয়াড়ি সমৃদ্ধ একটি অঞ্চল যা ৮০০ মাইল (১,২৮৭ কিমি) দীর্ঘ এবং ১৫ থেকে ৫০ মাইল (২৪.১ থেকে ৮০.৫ কিমি) প্রশস্ত। গ্রিফিথ ইউনিভার্সিটির ডক্টর ম্যাথিউ ডুভাল ২০১৬ সালে আন নুফূদে ৮৫,০০০ বছরের পুরনো একটি জীবাশ্ম মানব আঙুলের আবিষ্কার করেন যা আফ্রিকা এবং ঐতিহাসিক পূর্ব-ভূমধ্যসাগরীয় অঞ্চলের বাইরে আধুনিক মানুষের প্রথম প্রমাণ প্রদান করে। সৌদি আরব প্রবেশদ্বার Toumi, Habib (১৪ মে ২০১৮)। "85,000-year-old footprints found in kingdom"। Gulf News। সংগ্রহের তারিখ ২৭ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আন নুফূদ সংক্রান্ত মিডিয়া রয়েছে।
পালেরমো ফুটবল ক্লাব

পালেরমো ফুটবল ক্লাব (এছাড়াও পালেরমো এফসি অথবা শুধুমাত্র পালেরমো (ইতালীয়: [paˈlɛrmo] (শুনুন), টেমপ্লেট:IPA-scn) নামে পরিচিত) হচ্ছে পালেরমো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির তৃতীয় স্তরের ফুটবল লীগ সেরিয়ে চি-এ খেলে। এই ক্লাবটি ১৯০০ সালের ১লা নভেম্বর তারিখে আংলো পালেরমিতান অ্যাথলেটিক অ্যান্ড ফুটবল ক্লাব নামে প্রতিষ্ঠিত হয়েছে। পালেরমো এফসি তাদের সকল হোম ম্যাচ পালেরমোর স্তাদিও রেনৎসো বারবেরায় খেলে থাকে; যার ধারণক্ষমতা হচ্ছে ৩৬.৩৬৫। বর্তমানে এই ক্লাবের ম্যানেজারের দায়িত্ব পালন করছেন রবের্তো বশায়লিয়া এবং সভাপতির দায়িত্ব পালন করছেন দারিও মিররি। আর্জেন্টিনীয় মধ্যমাঠের খেলোয়াড় মারিও সান্তানা এই ক্লাবের অধিনায়কের দায়িত্ব পালন করছেন। ঘরোয়া ফুটবলে, পালেরমো এফসি এপর্যন্ত ২৪টি শিরোপা জয়লাভ করেছে; যার মধ্যে ৫টি সেরিয়ে বি শিরোপা রয়েছে। কোপ্পা ইতালিয়া রানার-আপ (৩): ১৯৭৩–৭৪, ১৯৭৮–৭৯, ২০১০–১১ সেরিয়ে বি চ্যাম্পিয়ন (৫): ১৯৩১–৩২, ১৯৪৭–৪৮, ১৯৬৭–৬৮, ২০০৩–০৪, ২০১৩–১৪ রানার-আপ (২): ১৯৫৫–৫৬, ১৯৫৮–৫৯ সেরিয়ে চি চ্যাম্পিয়ন (১): ১৯৪১–৪২ সেরিয়ে চি১ চ্যাম্পিয়ন (২): ১৯৯২–৯৩, ২০০০–০১ রানার-আপ (২): ১৯৮৪–৮৫, ১৯৯০–৯১ সেরিয়ে চি২ চ্যাম্পিয়ন (১): ১৯৮৭–৮৮ প্রিমা দিভিসিওনে চ্যাম্পিয়ন (১): ১৯২৯–৩০ কোপ্পা ইতালিয়া সেরিয়ে চি চ্যাম্পিয়ন (১): ১৯৯২–৯৩ রানার-আপ (৩): ১৯৮৭–৮৮, ১৯৮৯–৯০, ১৯৯০–৯১ সুপারকোপ্পা দি লেগা দি সেরিয়ে চি রানার-আপ (১): ২০০০–০১ কোপ্পা ফেদেরালে সিচিলিয়ানা চ্যাম্পিয়ন (১): ১৯২০ ওয়াইটেকার চ্যালেঞ্জ কাপ চ্যাম্পিয়ন (১): ১৯০৮ লিপ্টন চ্যালেঞ্জ কাপ চ্যাম্পিয়ন (৫): ১৯১০, ১৯১২, ১৯১৩, ১৯১৪, ১৯১৫ তোর্নেও দি তুনিসি চ্যাম্পিয়ন (১): ১৯২৩ কাম্পেওনাতো প্রিমাভেরা: চ্যাম্পিয়ন (১): ২০০৮–০৯ কাম্পেওনাতো নাৎসিওনালে দান্তে বেররেত্তি: চ্যাম্পিয়ন (১): ২০০০–০১ কোপ্পা আল্লিয়েভি প্রোফেসিওনিস্তি: চ্যাম্পিয়ন (১): ১৯৯৭–৯৮ কাম্পেওনাতো জোভানিসিমি রেজিওনালি: চ্যাম্পিয়ন (২): ২০১১–১২, ২০১২–১৩ "স্টেডিয়াম"। ট্রান্সফারমার্কেট। সংগ্রহের তারিখ ১ নভেম্বর ২০২০।  "Renzo Barbera" (Italian ভাষায়)। PalermoCalcio.it। ২৩ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Palermo FC ওয়েবসাইট=[[ট্রান্সফারমার্কেট]]"। সংগ্রহের তারিখ ১ নভেম্বর ২০২০।  ইউআরএল–উইকিসংযোগ দ্বন্দ্ব (সাহায্য) দাপ্তরিক ওয়েবসাইট (ইতালীয়)
কুমারকম পাখিরালয়

কুমারকম পাখিরালয় (যা বেম্বনাড় পাখিরালয় নামেও পরিচিত) দক্ষিণ ভারতের কেরালা রাজ্যের কোট্টায়ম জেলার কোট্টায়ম তালুকের কুমারকমে অবস্থিত। একটি বেম্বনাড় হ্রদের তীরে অবস্থিত। কেরালার ঐতিহ্যপূর্ণ কয়ালের সন্নিকটে অবস্থিত এই পাখিরালয়টি পরিযায়ী পাখিদের আনাগোনার অন্যতম স্থল। ব্রিটিশ জর্জ আলফ্রেড বেকারের পরিকল্পনায় উন্নয়নকৃত রবার চাষের জন্য নির্মিত অর্থকরী বাগান তথা পাখিরালয়টি পূর্বে বেকার'স এস্টেট বা বেকারের এস্টেট নামে পরিচিত ছিলো৷ বর্তমানে কেরল পর্যটনোন্নয়ন নিগম বর্তমানে এটির রক্ষণাবেক্ষনের অধীনে রয়েছে৷ এই পাখিরালয়টি ১৪ একর (৫.৭ হেক্টর) অঞ্চল জুড়ে বিস্তৃত এবং এর উত্তর প্রান্ত দিয়ে বয়ে গেছে মীনচিল নদী৷ কুমারকম পাখিরালয়টি ঘুরে দেখার জন্য একটি নির্দিষ্ট পথনির্দেশ রয়েছে৷ এছাড়াও পাখিরালয়টি ঘুরে দেখার পাশাপাশি পর্যটকদের জন্য বেম্বনাড় হ্রদ ও মীনচিল নদীতে প্রমোদতরী ভ্রমণের ও আনন্দোপভোগের পর্যাপ্ত ব্যবস্থা রয়েছে৷ কুমারকম কোট্টায়ম শহর থেকে প্রায় ১৪ কিলোমিটার (৮.৭ মা) দূরে অবস্থিত৷ কোচি শহর থেকে রাজধানী তিরুবনন্তপুরম অবধি বিস্তৃত কেরালার ১ নং রাজ্য সড়কের উল্টো দিকে অবস্থিত এই পর্যটন ক্ষেত্র৷ কোচির উপকণ্ঠে নেদুম্বাসেরিতে অবস্থিত কোচিন আন্তর্জাতিক বিমানবন্দরটি কুমারকোমের নিকটস্থ এবং ১০৬ কিমি (৬৬ মা) দূরে অবস্থিত৷ পরিপার্শ্বের অঞ্চলগুলির মধ্যে কাইপ্পি মুত্তু, পতিরামল, নরকতারা, তোল্লাইরাম কয়াল এবং পূতনপণ্ডি কয়াল থেকেও বিভিন্ন প্রজাতির পক্ষীদর্শনের সুযোগ রয়েছে৷ এই পাখিরালয়ের মূল আকর্ষণগুলিতে স্থানীয় প্রজাতির মধ্যে রয়েছে জলকুক্কুট, কোকিল, প্যাঁচা, বক, সারস, পানকৌড়ি, জলমুরগি, গয়ার এবং শঙ্খ চিল এছাড়া পরিযায়ী পাখির মধ্যে রয়েছে শঙ্খচিল প্রজাতির বিভিন্ন পাখি, পাতি তিলিহাঁস, টার্ন, চুটকি পাখি৷ পরিযানের সময় অনুসারে আরো বিভিন্ন প্রজাতির পরিযায়ী পাখি এখানে লক্ষ্য করা যায়৷ পরিযায়ী পাখিদের মধ্যে মূলত হিমালয় বা সুদূর সাইবেরিয়া থেকে আগত পাখিই অধিক৷ ২০০৮ খ্রিস্টাব্দে কুমারকমে বিশ্ব জলাভূমি দিবসের সহযোগিতায় কুমারকম পাখিরালয়কে কেন্দ্র করে প্রকৃতিক স্বার্থে বিশ্বব্যাপী তহবিল (ডব্লুডব্লুএফ-ইণ্ডিয়া) দুদিন ব্যাপী একটি পক্ষী পরিদর্শনের আয়োজন করেন৷ এ যাবৎ কেরালায় বিভিন্ন পর্যটন হোটেলগুলির মালিকানায় থাকা কেরালা পর্যটনোন্নয়ন নিগম কুমারকমে পাখিরালয়টির ভেতরে অবস্থিত হোটেল সহ একাধিক হোটেলে পর্যটকদের জন্য পাখিরালয় ভিত্তিক একটি আলোচনা কেন্দ্র খোলেন৷ "Kumarakom"। ১৬ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২১ জুন ২০১২।  Radhakrishnan, S. Anil। "KTDC to construct hotel in Chennai"। The Hindu, 16 November 2006। ২১ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৮-০২-১৩।  "Kumarakom Bird Sanctuary." Kerala Tourism. Department of Tourism, Government of Kerala, n.d. Web. 10 Nov. 2017. <http://www.keralatourism.org/kumarakom/kumarakom-bird-sanctuary.php ওয়েব্যাক মেশিনে আর্কাইভকৃত ৩১ জানুয়ারি ২০১৯ তারিখে>. Ayub, Akber (ed), Kerala: Maps & More, Kumarakom, 2006 edition 2007 reprint, p. 53, Stark World Publishing, Bangalore, আইএসবিএন ৮১-৯০২৫০৫-২-৩ Ayub, Akber। "Seductive symphony"। The Hindu, 7 January 2007। সংগ্রহের তারিখ ২০০৮-০২-১৩।  "Kumarakom Bird Sanctuary"। shubhyatra.com। সংগ্রহের তারিখ ২০০৮-০২-১৩।  "Kumarakom Bird Sanctuary"। kumarakom.com। ২০০৮-০২-২৮ তারিখে মূল থেকে আর্কাইভ করা। সংগ্রহের তারিখ ২০০৮-০২-১৩।  "Two camps for bird watchers"। The Hindu, 13 January 2008। সংগ্রহের তারিখ ২০০৮-০২-১৩।  "Kumarakom bird sanctuary"। সংগ্রহের তারিখ ২০১৫-০৮-০৪।
জৈন্তাপুর থানা

জৈন্তাপুর থানা বাংলাদেশের সিলেট জেলার অন্তর্গত জৈন্তাপুর উপজেলার একটি থানা। ১৯৬০ সালে নিজপাট ও দরবস্ত ইউনিয়ন নিয়ে জৈন্তাপুর থানা প্রতিষ্ঠিত হয়। জৈন্তাপুর উপজেলার ৬টি ইউনিয়নের প্রশাসনিক কার্যক্রম জৈন্তাপুর থানার আওতাধীন। ইউনিয়নসমূহ: ১নং নিজপাট ২নং জৈন্তাপুর ৩নং চারিকাটা ৪নং দরবস্ত ৫নং ফতেপুর ৬নং চিকনাগুল জৈন্তাপুর উপজেলা সিলেট জেলা "জৈন্তাপুর উপজেলার পটভূমি"। jaintiapur.sylhet.gov.bd। জাতীয় তথ্য বাতায়ন। ১৭ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।  "ইউনিয়নসমূহ - জৈন্তাপুর উপজেলা"। jaintiapur.sylhet.gov.bd। জাতীয় তথ্য বাতায়ন। ১৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০২০।